Total War: Shogun 2 er oppfølgeren til strategiklassikeren fra 2000. Ōnin-krigen rundt år 1500 har rasert mye av strukturene i landet, og nå er det mange som kjemper om makten i det føydale Japan. Strategien tar du hånd i turbasert modus på oversiktskartet, og slagene utkjempes i sanntid på tredimensjonale slagmarker.

Det er totalt ni krigsherrer, og du får rollen som en av dem. Hver fraksjon får tilgang på omtrent 20 forskjellige enheter, og du får mulighet til å rekruttere helteskikkelser som kan avgjøre store slag på egenhånd.

Ellers lover Sega forbedret kunstig intelligens, nye onlinemuligheter og generelt finpuss fra tidligere spill.

I dag stilte «Community Manager» Craig Laycock opp nettmøte her på Gamer.no. Han jobber tett på Shogun 2 og spillersamfunnet rundt, og svarte leserne på mange aspekter i spillet.

Merk: Nettmøtet skulle egentlig holde på i to timer, men stanset tidligere grunnet en misforståelse.